Р.Б. Некаторыя прапановы занадта агрэсіўныя. Іх рэалізацыя прывяла б да разбурэння функцыянальнасці Мемарыяла. Мы ў прынцыпе супраць таго, каб мяняць нешта на Цытадэлі. Хіба што паставіць можна было б нейкі макет першапачатковага будынка перад Белым палацам, Інжынерным упраўленнем. Можа, нават адбудаваць у паменшаным памеры 20-метровы данжон, двайнік Камянецкай вежы, на месцы, дзе ён раней быў. Гэта, безумоўна, паспрыяла б лепшаму азнаямленню наведнікаў з сапраўднай гісторыяй гэтага месца.